VM i skiflyging 1973

Verdensmesterskapet i skiflyging 1973 ble arrangert i Oberstdorf, Vest-Tyskland fra 9. til 11. mars 1973.

Mesterskapet ble innledet med trening torsdag 8. og fredag 9. mars, før selve konkurransen skulle avvikles med to omganger hver av dagene 10. og 11. mars. Den første treningsdagen var det snøvær, men treningen ble likevel avviklet som planlagt. Den andre treningsdagen skapte snø og vind store problemer, og den ene omgangen som ble gjennomført tok over tre timer.

Den første konkurransedagen var været relativt bra, og de to omgangene ble avviklet som planlagt. Søndagen begynte med strålende sol, men økende vind gjorde at prøveomgangen tok over fire timer. Da selve rennet kom i gang, hoppet sveitseren Hans Schmid 166 meter, og juryen besluttet å gå ned på farten. Man hoppet allerede fra laveste avsats, og det ble bestemt at hoppet skulle kuttes. Dette tok så lang tid at sporet var blitt isete og farlig innen rennet kunne settes i gang igjen. Dermed måtte den andre konkurransedagen avlyses, og bare lørdagens to omganger ble tellende.

Før VM var verdensrekorden 165 meter, satt av Manfred Wolf (DDR) i Planica 23. mars 1969. Under mesterskapet forbedret Heinz Wosipiwo (DDR) rekorden til 169 meter. Flere hoppere falt imidlertid på hopp som var betydelig lengre enn stående verdensrekord. Lengst av disse var sveitsiske Walter Steiners hopp på 179 meter.Skispringen.com: Weltrekord Skifliegen - complete list (foruminnlegg 5. mars 2009, redigert 16. juni 2009)

Bakken
Heini Klopfer-bakken ble ombygd foran VM. Bakken ble utvidet til K165, og ovarennet (tårnet) i tre ble erstattet av en betongkonstruksjon som fremdeles (pr. 2010) er i bruk. Før mesterskapet var bakkerekorden 150 meter, satt av Lars Grini (Norge) 11. februar 1967. Det var verdensrekord da hoppet ble gjort. Under VM ble bakkerekorden forbedret fem ganger.

Resultater
 Plass Navn Land Poeng 1  Hans-Georg Aschenbach    418,5 2  Walter Steiner    418,0 3  Karel Kodejška    410,0 4  Dietrich Kampf     406,5 5  Rudolf Höhnl    394,0 6  Jurij Kalinin    393,0 7  Leoš Škoda    384,5 8  Hisayoshi Sawada    381,0 9  Walter Schwabl    376,0 10  Peter Wilson    364,0 11  Heinz Wosipiwo    363,0 11  Reinhold Bachler    363,0 13  Jochen Danneberg    360,5 14  Marjan Mesec    360,0 15  Odd Grette    359,5 16  Johan Sætre    356,5 17  Minoru Wakasa    347,5 18  Frithjof Prydz    345,5 18  Masakatsu Asari    345,5 20  Rudi Wanner    345,0 21  Hans Schmid    341,0 22  Rune Dahl    339,0 23  Hans Wallner    338,0 24  Gilbert Poirot    335,0 25  Koba Tsakadze    329,0 26  Peter Štefančič    325,5 26  Sepp Schwinghammer    325,5 28  Fredy Guignard    324,0 29  Juhani Ruotsalainen    323,0 30  Jaromír Liďák    317,0 31  Tom Dargay    314,0 32  Esko Rautionaho    313,5 33  Jeff Wright    311,0 34  Alfred Grosche    310,0 35  Bernd Zapf    303,5 36  Bogdan Norčič    303,0 37  Jay Rand    302,0 38  Christer Karlsson    289,0 39  Richard Graves    288,0 39  Sergej Botsjkov    288,0 41  Garij Napalkov    285,0 41  Lennart Elimä    285,0 43  Yvan Richard    272,0 44  Ermes Bontempelli    254,0 45  Kim Fripp    247,0 46  Marjan Prelovšek    236,5 47  Ermes De Crignis    236,0 48  Rolf Nordgren    163,5 49  Tauno Käyhkö    150,0 50  Rudi Tusch    131,5 51  Takao Itō    119,0

Kilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 360-361, 383
FIS: Resultater (ufullstendig)

1973
Kategori:Internasjonale mesterskap i 1973
Kategori:Skihopping i Tyskland
Kategori:Internasjonale mesterskap i Tyskland
Kategori:Sport i Oberstdorf
Kategori:Sport i Vest-Tyskland i 1973
Kategori:Skihopping i 1973